* ***NACRT SPORAZUMA -***

**SVEUČILIŠTE xy**, OIB:xxx, xxx, koje zastupa XY, rektor (u daljnjem tekstu: **Sveučilište**), s jedne strane,

i

**XY FAKULTET SVEUČILIŠTA xy**, OIB: 12345678900, Adresa 1, Zagreb, kojeg zastupa XY, dekan (u daljnjem tekstu: **Fakultet**), s druge strane

u daljnjem tekstu: **Strane Sporazuma**

zaključili su sljedeći

**SPORAZUM**

**o provođenju Erasmus+ projekta broj 2015-HR1112-151-1515, naziva „Projekt“**

**Članak 1.**

* 1. Prema pravilima programa Erasmus+ jedini prihvatljivi prijavitelji za projekte u okviru istog su visoka učilišta nositelji Erasmus povelje u visokom obrazovanju koja su ujedno u elektronskom sustavu Europske komisije za prijavu projekata nositelji vlastitog PIC broja (Participant Identification Code). S obzirom na sve navedeno ugovorne strane suglasne su kako je jedini prihvatljivi prijavitelj gore navedenog projekta Sveučilište te slijedom toga suglasno utvrđuju da je Sveučilište službeni prijavitelj, potpisnik i nositelj Erasmus+ projekta broj 2015-HR1112-151-1515, naziva „Projekt“, a koji ce trajati xy mjeseci, odnosno od 1. siječnja 2016. g. do 31. prosinca 2016. g. (u daljnjem tekstu: Projekt).
  2. Ovim Sporazumom se utvrđuju prava i obveze financijskog vođenja, upravljanja i provedbe ovog Projekta.
  3. Sastavni dio ovog Sporazuma čini i Ugovor o sufinanciranju projekta broj 2015-HR1112-151-1515.

**Članak 2.**

* 1. Strane Sporazuma utvrđuju da će se Projekt iz prethodnog članka provoditi na XY fakultetu Sveučilišta xy.
  2. Obveze Fakulteta obuhvaćaju sljedeće:
* provođenje projekta kako je navedeno u projektnom prijedlogu temeljem kojeg je sklopljen Ugovor o sufinanciranju projekta,
* uredno vođenje projektne dokumentacije na način da se svakog trenutka može utvrditi računovodstveno i financijsko stanje te status provedbe u kojem se nalazi projekt,
* podnošenje izvještaja Sveučilištu o stanju projekta najkasnije 15 dana prije rokova za izvještavanje prema Nacionalnoj Agenciji/Izvršnoj agenciji/koordinatoru zajedno s pripadajućom dokumentacijom, kako je navedeno u Ugovoru o sufinanciranju Projekta, ili u bilo kojem trenutku provođenja projekta po zahtjevu Sveučilišta,
* čuvanje cjelokupne dokumentacije sukladno odredbama Ugovora o sufinanciranju projekta,
* dostava preslika sve projektne dokumentacije Sveučilištu na čuvanje (pristup Mobility Tool+).
  1. Prilikom izvršenja ovog Sporazuma, Fakultet se ne smije ponašati protivno odredbama Ugovora o sufinanciranju Projekta.
  2. Sveučilište daje ovlast Fakultetu sklapati odgovarajuće ugovore za potrebe provođenja predmetnog projekta, a sukladno odredbama ovog Sporazuma i Ugovora o sufinanciranju Projekta.
  3. Odgovornost za provođenje Projekta leži na Fakultetu te je isti dužan nadoknaditi bilo kakvu štetu zbog nepravilnog ili nemarnog vođenja projekta koja bi mogla nastati Sveučilištu kao službenom prijavitelju Projekta.

**Članak 3.**

3.1. Sukladno Projektnoj prijavi, kao voditelj Projekta i kontakt osoba za potrebe provođenja Projekta imenuje se prof. dr. sc. Marko Marković.

3.2. Fakultet je, odmah po nastanku istih, dužan obavijestiti Sveučilište o svim promjenama u vezi s osobom iz prethodnog stavka.

**Članak 4.**

4.1. Fakultet će osigurati sve potrebne administrativne, tehničke i kadrovske preduvjete nužne za uspješno provođenje Projekta.

**Članak 5.**

5.1. Troškovi vezani uz Projekt osiguravaju se iz sredstava Projekta do iznosa određenog za tu namjenu u Projektu, odnosno visine navedene u Ugovoru o sufinanciranju Projekta.

5.2. Sveučilište se obvezuje da će po potpisu ovog Sporazuma, a nakon što dobije sredstva za provedbu Projekta, ta sredstva doznačiti Fakultetu. Fakultet će dostaviti službene podatke o broju računa za prijenos sredstava 15 (petnaest) dana nakon sklapanja ovog Sporazuma. Fakultet je putem svojim knjigovodstvenih evidencija dužan osigurati pojedinačno iskazivanje prihoda i rashoda pozicije Projekta na način koji omogućava utvrđivanje i provjeru svih poslovnih događaja po Projektu a za potrebe nadzora, revizije i praćenja projektnih aktivnosti.

5.3. Fakultet se obvezuje sredstva za realizaciju Projekta namjenski koristiti te o tome dostavljati Sveučilištu periodička i konačno financijsko izvješće, sukladno odredbama samog Ugovora o sufinanciranju Projekta kojim se uređuje izvještavanje i trošenje sredstava. Svu potrebnu dokumentaciju koju sukladno pravilima provođenja Projekta potpisuje ovlaštena osoba Sveučilišta, priprema Fakultet te uz potpis voditelja Projekta ovjerava dekan Fakulteta.

5.4. Revizija Projekta, uvijek i bez iznimke, obavljat će se u prostorijama Fakulteta uz nazočnost voditelja Projekta i drugih osoba zaduženih za provođenje Projekta. Ugovorna strana koja zaprimi nalaz provedene revizije, dužna je drugoj ugovornoj strani nalaz dostaviti odmah po primitku odnosno u najkraćem mogućem roku.

5.5. Sve nabave za potrebe Projekta obavljat će Fakultet, sukladno pozitivnim propisima.

**Članak 6.**

6.1. Fakultet je dužan obavijestiti Sveučilište o svakoj promjeni s njihove strane koja bi mogla utjecati na provedbu Projekta.

**Članak 7.**

7.1. Ako sukladno čl. 2., st. 2.5. ovog Sporazuma nastane šteta za Sveučilište, Fakultet je dužan naknaditi Sveučilištu nastalu štetu u visini stvarno utvrđene štete.

7.2. Maksimalni iznos za naknadu štete ne može biti veći od iznosa ugovorenih sredstava za Projekt.

**Članak 8.**

8.1. Fakultet se obvezuje iznos u visini 1% od iznosa sredstava alociranih za Fakultet za provedbu Projekta uplatiti na račun Sveučilišta za operativne troškove.

**Članak 9.**

9.1. Sva pitanja koja nisu obuhvaćena ovim Sporazumom bit će riješena dogovorom između Strana Sporazuma, a sukladno odredbama Ugovora o sufinanciranju Projekta.

9.2. Sve sporove koji bi eventualno proizašli iz ovog Sporazuma, Strane Sporazuma će nastojati riješiti sporazumno, a u protivnom ugovaraju nadležnost stvarno nadležnog suda u Zagrebu.

**Članak 10.**

10.1. Ovaj Sporazum sastavljen je u 5 (pet) istovjetnih i jednako valjanih primjeraka, za svaku Stranu Sporazuma po 2 (dva) primjerka i (jedan) primjerak za voditelja Projekta.

10.2. Ovaj Sporazum je Stranama Sporazuma razumljiv i u cijelosti prihvatljiv te ga u znak prihvata potpisuju.

|  |  |  |
| --- | --- | --- |
| U xy,\_\_\_.\_\_\_.2019. |  | U xy, \_\_\_.\_\_\_.2019. |
| **ZA SVEUČILIŠTE:** |  | **ZA FAKULTET:** |
| rektor  XY |  | dekan  XY |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (potpis)  m.p.  KLASA:  URBROJ: |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (potpis)  m.p.  KLASA:  URBROJ: |

Privici:

1. Sporazum o dodjeli bespovratnih sredstava/Model Grant Agreement s pripadajućim prilozima
2. Partnerski sporazum/Konzorcijski ugovor s pripadajućim prilozima